ગીર કાંઠાનાં પછાત અને ખેતી અને પશુપાલન ઉપર નીભાવ ચલાવતા ખાંભા તાલુકામાં છેલ્લા અઢી મહિનાથી સતત વરસી રહેલા વરસાદનાં કારણે વાડી-ખેતરોમાં પાણી ભરાયા હોવાનાં કારણે પાકનાં મુળ અને થડને તેમજ ઉભા પાકમાં ઉપરથી પડી રહેલા વરસાદનાં કારણે ઉભા પાક જેવા કે તલ, બાજરો, જુવાર અને કપાસને પણ નુકશાન થવા સાથે મગ, અડદ, મઠ ચોળી, વાલની શીંગોમાં પાણી ભરાઈ જવાથી અને તલની ડુંડી બાજરાના ડુંડા, જુવારનાં લોથા તેમજ કપાસનાં ફાલ ખરી જવાથી કપાસને તેમજ શાકભાજીનો છોડ, વેલામાં સડો લાગવાથી શાકભાજી સહીનાં ઉભા મોલને ભારે નુકશાન પહોંચતા નાના-મોટા ખેડુતો ભાગીયાઓ અને મજુરોની હાલત ભારે કફોડી બની જવા પામી છે.